Rio—2016 Paralimpiadasining to‘rtinchi kuniga kelib O‘zbekiston delegatsiyasi 6-o‘ringa ko‘tarilib oldi

Oltinlari sonini 6 taga yetkazib olgan O‘zbekiston Paralimpiada delegatsiyasi umumjamoa hisobida 6-o‘ringa ko‘tarildi.

Bu borada o‘zbekistonlik sportchilar mezbon Braziliyadan keyingi o‘rindan joy olgan. Braziliyada ham oltinlar soni 6 ta, biroq kumush medallar O‘zbekistonnikiga qaraganda 7 taga ko‘proq.
Medallarning umumiy soni borasida O‘zbekistonning natijasi Avstraliyanikidan yorqinroq bo‘lmasa ham, oltinlar sonining ko‘pligi tufayli oldinroq pog‘onada qayd etilgan.
Umumjamoa hisobida kuchli uchlik o‘zgarishsiz qoldi: Xitoy, Buyuk Britaniya, Ukraina. AQSh delegatsiyasi kuchli to‘rtlikdan joy olgan.